
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 7.586 τ.μ. 
στη θέση «Κατουνίστρα» της περιφέρειας Δήμου 
ΛουτρακΙου - Περαχώρας του Νομού Κορινθίας. . 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση Κοινότητα Κάτω Βασιλικής 
Επαρχίας Ναυπακτίας Νομού Αιτωλ/νίας. 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 457 (1) 

Κήρυξη ως αναδασωτέας έκτασης εμβαδού 7.586 τ.μ. 
στη θέση «Κατουνίστρα» της περιφέρειας Δήμου Λου- 
τρακίου - Περαχώρας του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις της παρ. 3 του άρθρ. 117 του Συντάγμα¬ 
τος. 

2. Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

3. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α) του άρθρου 41 παρ. 1 
β) του άρθρου 38 παρ. 1 

4. Τις διαταγές του Υπουργείου Γεωργίας: 


α) 160417/1180/8.7.80 
β) 182447/3049/24.9.80 
Υ) 85144/1468/9.9.92. 

5. Την αριθ. 1034/16.3.93 πρόταση του Δασαρχείου 
Κορίνθου από την οποία προκύπτει ότι η έκταση που ανα- 
φέρεται στο θέμα είχε κατά το χρόνο της αποψιλώσεώς 
1 της που έγινε από τον Δημήτριο Ιωόννου Παντελέων κά¬ 
τοικο ΛουτρακΙου δασικό χαρακτήρα, κατά την έννοια του 
Νόμου 998/79 και ως εκ τούτου επιβάλλεται η κήρυξή της 
ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνική αναγέννηση, της δασικής βλά¬ 
στησης που καταστράφηκε από παράνομη εκχέρσωση την 
δημόσια δασική έκταση εμβαδού επτά χιλιάδων πεντακο- 
σίων ογδόντα έξι (7.586) τ.μ. που βρίσκεται στη θέση «Κα- 
τουνίστρα» της περιφέρειας του Δήμου ΛουτρακΙου - Πε¬ 
ραχώρας του Νομού Κορινθίας και προσδιορίζεται από τα 
στοιχεία Α, Β, Γ, Δ, Ε, Ζ, Η, θ, I, Κ, Λ, Μ, Ν, Ξ, Ο, Α, 
όπως «ραίνεται στο συνημμένο διάγραμμα, το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Δημόσια δασική έκταση. 

Δυτικά: Αγροτική έκταση. 

Βόρεια: Δημόσια δασική και αγροτική έκταση. 

Νότια: Αγροτικός δρόμος. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/1979) και προ της δημο- 
σιεύσεώς της στην Εφημερίδα της Κυβερνήσεως (άρθρ. 
37 Ν. 3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Απριλίου 1993 

Ο Νομάρχης 
ΧΡ. ΛΑΔΙΑΣ 




·χ>ΡΜ.τοτ. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 513 (2) 

Καθορισμός των ορίων του αιγιαλού και δημιουργία ζώνης 

παραλίας στη θέση Κοινότητα Κάτω Βασιλικής Επαρ¬ 
χίας Ναυπακτίας Νομού Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: 

α) Του άρθρου 13 του Ν. 1078/1980, και 

β) Του άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/Β726.4.1982) 
κοινής απόφασης των Υπουργών Προεδρίας της Κυβέρ¬ 
νησης και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητος του 
Υπουργείου Οικονομικών». 

3. Την από 18 Φεβρουάριου 1992 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας», που καθόρισε τα όρια του αιγιαλού 
και της παραλίας στην περιοχή Κοινότητας Κάτω Βασιλι¬ 
κής Επαρχίας Ναυπακτίας Νομού Αιτωλ/νίας και το από 
Ιούλη 1991 τοπογραφικό διάγραμμα με κλίμακα 1:500 του 
Νικολάου Κυλάφη Πολ. Μηχανικού που θεωρήθηκε στις 
18.10.1991 από τη Δ/νση Τεχνικών Υπηρεσιών της Νο¬ 
μαρχίας Αιτωλ/νίας και συνοδεύει την έκθεση της προα- 
ναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο αριθ. 5445/706/92/23.11.92 
έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α71955) «περί διοικητικής αποκεντρώ- 
σεως», σε συνδυασμό με τις διατάξεις του από 28.6.1955 
Β.Δ. «περί εξαιρέσεως από της κατά το άρθρο 1 παρ. 1 του 
Ν. 3200/1955 αρμοδιότητος των Νομαρχών, αντικειμέ¬ 
νων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/ 
1984, για μεταβίβαση αρμοδιοτήτων του Υπουργού Οικο¬ 
νομικών ατούς Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

1. Επικυρώνουμε την από 18 Φεβρουάριου 1992 έκ¬ 
θεση της Επιτροπής καθορισμού των ορίων του αιγιαλού 
και παραλίας και θέσεων αμμοληψίας, καθώς και το από 
Ιούλη 1991 τοπογραφικό διάγραμμα, που τη συνοδεύει, το 
οποίο συντάχθηκε από τον Νικόλαο Κυλάφη Πολ. Μηχα¬ 
νικό, με κλίμακα 1:500 και θεωρήθηκε την Δ.Τ.Υ. στις 
18.10.1991 επί του οποίου η πιο πάνω Επιτροπή καθό¬ 
ρισε τα όρια του αιγιαλού με ερυθρά συνεχή πολυγωνική 
γραμμή και με 44 κορυφές οι οποίες εξασφαλίζονται με 
ορθογώνιες συντεταγμένες και τα όρια της παραλίας με 
κίτρινη συνεχή πολυγωνική γραμμή με 41 κορυφές και 
πλευρές παράλληλες προς τις πλευρές της γραμμής αιγια- 
λού και σε απόσταση ΙΟμ. απ' αυτή ζώνη παραλίας πλά¬ 
τους δέκα (10) μ. επειδή δεν εξυπηρετούνται οι σκοποί 
της παρ. 1 του α.ρθρου 7 του Α.Ν. 2344/1940 την οριο- 
γραμμή παλαιού αιγιαλού με μπλέ συνεχή γραμμή με κο¬ 
ρυφές 1-2-3-4-5-6-7οι οποίες εξασφαλίζονται με 
ορθογώνιες συντεταγμένες. 


Η απόφαση αυτή, με την έκθεση της επιτροπής και το 
διάγραμμα, να δημοσιευτούν στην Εφημερίδα της Κυβερ- 
νήσεως. 

Μεσολόγγι, 12 Απριλίου 1993 

Ο Νομάρχης 
ΝΙΚ. ΣΤΑΜΟΣ 


ΕΚΘΕΣΗ 

Επιτροπής καθορισμού οριογραμμής αιγιαλού - παραλίας 

και παλαιού αιγιαλού. 

Για τον καθορισμό για πρώτη φορά των ορίων του Αιγια- 
λού και Παραλίας στην Κοινότητα Κάτω Βασιλική, Επαρ¬ 
χίας Ναυπακτίας. 

Στη Ναύπακτο σήμερα την 18η Φεβρουάριου 1992, 
ημέρα Τρίτη και ώρα 9.30 π.μ. τα μέλη της Επιτροπής του 
άρθρου 74 του Π. Δ/τος 636/1977 που συοτήθηκε με την 
υπ’ αριθμ. 1250/17.12.1990 Απόφαση του Νομάρχη Αι- 
τωλ/νίας και αποτελούν οι: 

1) Τριαντάφυλλος Αλεξόπουλος, φοροτεχνικός υπάλ¬ 
ληλος με βαθμό ΠΕ2-Α', σαν αναπληρωτής του Προϊστα¬ 
μένου της ΔΟΥ Ναυπάκτου, ως Πρόεδρος, κωλυομένου 
του Προϊσταμένου. 

2) Αναστασία Μούτσιου, τοπογράφος υπομηχανικός 
ΤΕ2 της Δ.Τ.Υ. Νομού Αιτωλ/νίας σαν αναπληρωτής του 
Προϊσταμένου Δ/νσης Τ.Υ. Νομού Αιτωλ/νίας, ως μέλος 
κωλυομένου του Προϊσταμένου. 

3) Κων/νος Αντωνόπουλος Πλωτάρχης Λ.Σ., Λιμενάρ¬ 
χης Πατρών, ως μέλος. 

Κατόπιν της υπ’ αριθμ. 642/20.1.1992 πρόσκλησης 
του Προέδρου αυτής και μετά από επιτόπια αυτοψία στην 
παραλία της Κοινότητας Κάτω Βασιλικής - Ναυπακτίας 
στις 18.2.1992 συνήλθαμε στο Κατάστημα της Δ.Ο.Υ. 
Ναυπάκτου και αφού λάβαμε υπόψη μας: 

1) Τις διατάξεις των άρθρων 1, 2 και 3 του Ν.Δ. 2344/ 
1940, όπως ισχύουν σήμερα, καθώς και την σχετική με το 
αντικείμενο αυτό Δικαστηριακή και Διοικητική Νομολο¬ 
γία. 

2) Το συνημμένο και με κλίμακα 1:500 τοπογραφικό και 
υψομετρικό διάγραμμα οε τέσσερες πινακίδες, που συ¬ 
ντάχθηκε τον μήνα Ιούλιο του 1991 από τον Πολιτικό Μη¬ 
χανικό Νίκο Κυλάφη και θεωρήθηκε από τον Δ/τή των Τ.Υ. 
Νομού Αιτωλ/νίας Θεμιστοκλή Ντεντόπουλο την 18η 
Οκτωβρίου 1991. 

3) Την από την προαναφερόμενη αυτοψία σχηματι- 
σθείσα αντίληψη όσον αφορά το πλάτος της βρέχόμενης 
ζώνης ξηρός. 

4) Ότι ο καθορισμός του αιγιαλού και παραλίας στην πα¬ 
ραπάνω περιοχή γίνεται για πρώτη φορά. 

5) Ότι η εξάρτηση έγινε από το Κρατικό Τριγωνομε¬ 
τρικό Δίκτυο της Χώρας, αποφασίζουμε: 

Καθορίζουμε επί του άνω τοπογραφικού και υψομετρι¬ 
κού διαγράμματος, που αποτελείται από μια πινακίδα: 

α) Την οριογραμμή του αιγιαλού με ερυθρά συνεχή πο¬ 
λυγωνική γραμμή με 44 κορυφές, οι οποίες εξασφαλίζο¬ 
νται με ορθογώνιες συντεταγμένες σύμφωνα με τον πί¬ 
νακα που υπάρχει στο διάγραμμα. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή, με 41 κορυφές και πλευρές παράλλη- 

λες. προς τις πλευρές της γραμμής αιγιαλού και σε από¬ 
σταση 10 μ. απ’ αυτή. 

Καθορίζεται ζώνη παραλίας πλάτους 10μ., επειδή δεν 
εξυπηρετούνται οι σκοποί της παράγρ. 1 του άρθρου 7 του 
Α.Ν. 2344/1940. 

γ) Την οριογραμμή παλαιού αιγιαλού με μπλέ συνεχή 
γραμμή με κορυφές 1 - 2- 3- 4- 5- 6- 7οι οποίες εξα¬ 
σφαλίζονται με ορθογωνικές συντεταγμένες, σύμφωνα με 
τον Πίνακα που υπάρχει στο διάγραμμα. 


Επί του συνημμένου τοπογραφΐκού διαγράμματος 
υπάρχει πίνακας συντεταγμένων των κορυφών οριογραμ- 
μής αιγιαλού παραλίας και παλαιού αιγιαλού. 

Η έκθεση αυτή συντάχθηκε σε πέντε αντίτυπα και υπο¬ 
γράφεται ως εξής: 

Ο Πρόεδρος Τα Μέλη 

ΤΡΙΑΝ. Σ. ΑΛΕΞΟΠΟΥΛΟΣ ΑΝΑΣΤΑΣΙΑ ΜΟΥΤΣΙΟΥ 

Κ. ΑΝΤΩΝΟΠΟΥΛΟΣ 

